Այս տարածաշրջանում մեզ բարեկամ երկրների նկատմամբ Արեւմուտքի կողմից նոր պատժամիջոցներ են կիրառւում։ Միւս կողմից, մեզ հակառակորդ երկրները շատ աւելի անկանխատեսելի են դառնում, եւ այս իրավիճակում կարող է մեծ գայթակղութիւն լինել, այսպէս ասենք`«խաղեր տալու», «թռնելու» նախկինում ձեւաւորւած յարաբերութիւններից, փորձելու ինչ-որ տեղ նոր յարաբերութիւններ ձեւաւորել այլ ռազմական միաւորումների, այլ պետութիւնների հետ։ Ես կարծում եմ, ճիշտ հակառակը՝ նման դէպքերում պէտք է շատ աւելի ուշադիր լինես քո գործընկերների, տւեալ դէպքում` Ռուսաստանի, Իրանի նկատմամբ եւ փորձես ցոյց տալ, որ դու այս իրավիճակից չես օգտւում։